open-index/open-wikipedia-markdown huggingface dataset:
Moldavijos futbolas 2020–2021 m.

**[[Moldavija|Moldavijos]] futbolo varžybos [[2020]] m.**
*  prasidėjo 2020 m. liepos 3 d., baigėsi 2021 m. gegužės 26 d.;
* s turnyras prasidėjo 2020 m. rudenį, finalas įvyko 2021 m. gegužės 30 d..

## 2020–2021 m. Divizia Națională
* **Divizia Națională** – pirmos pakopos, elito divizionas, aukščiausioji futbolo lyga.
* 2020–2021 m. dalyvavo 10 ekipų. 

### Galutinė lentelė
*  **[[FC Sheriff|Tiraspolio „Sheriff“]]** tapo šalies čempionais. Tai buvo 19 kartas, kai klubas iškovojo čempionų titulą.

Šaltinis: soccerway svetainė.

## 2020–2021 m. Divizia A
* **Divizia „A“** – antros pakopos pirmenybės.
* Dalyvavo 14 komandų.
### Galutinė lentelė
* Bălţi tapo pirmenybių nugalėtojais ir pateko į 2021–22 m. Divizia Națională.
* Cahul-2005 nesugebėjo licencijuotis ir prarado galimybę žaisti 2021–22 m. Divizia Națională.

* Šaltiniai: soccerway.

## 2020 m. [[Moldavijos futbolo taurė]]
* **[[Moldavijos futbolo taurė]]** – pagrindinis futbolo taurės turnyras Moldavijoje. 
* Rengiamas kasmet nuo 1992 metų.

#### Finalo rungtynės
----

## Išnašos

## Nuorodos
* RSSSF duomenų bazė
* divizia-a.md
Richlord Ennin

**Ričlordas Eninas** arba vadinamas tiesiog **Richie (Ričiu)** (*Richlord Ennin*; g. 1998 m. rugsėjo 17 d.) – Kanados futbolininkas, žaidžiantis puolėjo arba saugo pozicijoje. 

## Karjera
Karjerą pradėjo Kanadoje, „Toronto“ akademijoje, o vėliau pateko į šio klubo dublerių komandą.

2017 m. jis persikėlė į Italiją, kur atstovavo Capo Rizzuto ir Castrovillari Calcio, kurios žaidė Serie D pirmenybėse.

Kanadietis žaidė 2019 m. žaidė Latvijos „Virsliga“ pirmenybėse per 22 rungtynes įmušė 5 įvarčius ir atliko 8 rezultatyvius perdavimus.

### FK Žalgiris (2020 m. sezone)
2020 m. sausio 16 d. pranešta, kad atvyko į Lietuvą ir atstovaus Vilniaus „Žalgirio“ klubui. (Išsinuomotas iš Jūrmalos „Spartako“.) Debiutavo 2020 m. kovo 6 d. pirmojo turo rungtynėse prieš FK Panevėžys, kurias žalgiriečiai laimėjo rezultatu 4-0. Ričis pelnė pirmą rungtynių įvartį, o vėliau atliko du rezultatyvius perdavimus.

2020 m. spalio 17 d. išplatinta informacija, kad žaidėjas paliko „Žalgirio“ klubą ir toliau tęs karjerą Rusijoje. Už FK Žalgiris sužaidė 11 rungtynių A lygoje ir pasižymėjo keturiais įvarčiais. Taip pat žaidė rugpjūčio 27 d. UEFA Europos lygos rungtynėse prieš „Paide“, kuomet pasirodė po keitimo.

### Nuo 2020 m. sezono
2020 m. debiutavo Rusijos Premjer lygos rungtynėse. Tuo metu buvo nuomos pagrindais išnuomotas Tomės klubui.

Vėliau išnuomotas Nižnij Novgorodo klubui, kuriam atstovavo 2021–2022 m. sezone, o Prmejer lygoje sužaidė devyniolika rungtynių, pelnė vieną įvartį.

2022 m. liepos mėn. pranešta, kad keliasi į Vengriją, į Honved.

## Statistika
; A lygos statistika.

Spalvų reikšmės: 
: rungtyniavo A lygoje;

## Rinktinės
Kitados atstovavo Kanados U-17 ir U-20 rinktinėms.

## Pasiekimai
; su FK Žalgiris
: Supertaurė: (2020)

## Išnašos

## Nuorodos
* Transfermarkt
* Globalsportsarchive
Baris Lindonas

**Baris Lindonas** () – 1975 m. istorinė kostiuminė drama, sukurta režisieriaus Stenlio Kubriko pagal Viljamo Meikpiso Tekerio 1844 m. romaną „Bario Lindono sėkmė“.
Pagrindinius vaidmenis filme atlieka Rajanas Onylas, Marisa Berenson, Patrikas Magi, Lenardas Rositeris ir Hardis Kriugeris. Filme rodoma fikcinė XVIII a. istorija apie airių šelmį, kuris susituokia su aristokrate moterimi ir tokiu būdu keliasi savo socialinį statusą.

„Baris Lindonas“ laimėjo keturis „Oskarus“ 1975 m. teikimo ceremonijoje.

## Siužetas

XVIII a., mažame kaimelyje Airijoje, jaunas ūkininkas Redmondas Baris (akt. Ryan O’Neal) pamilsta savo pusseserę Nora Brade (akt. Gay Hamilton). Kuomet Nora susituokia su britų kapitonu Džonu Kvinu (akt. Leonard Rossiter), Baris iškviečia jį į dvikovą su pistoletais. Baris nugali dvikoje ir pabėga į Dubliną, bet bekeliaujant yra apiplėšiamas. Neturėdamas jokių kitų alternatyvų, Baris prisijungia prie britų armijos kariauti Septynerių metų kare, kur išgelbėja savo kapitonui gyvybę. Dėl šio žygdarbio jis paaukštinamas į šnipus ir jam paskiriama šnipinėti airių lošėją Chevalier de Balibari (akt. Patrick Magee). Jis padeda Chevalier ir tampa jo kolega, tačiau sutikęs panelę Lindon (akt. Marisa Berenson) nutaria nutraukti santykius su Chevalier ir pasiūlo Lindon susituokti. Taip Baris įgyja Lindono titulą ir papildo aristokratų gretas. Persikėlęs gyventi į Angliją, Baris, siekdamas tapti aukštuomenės nariu, įgyja priešų, dėl ko jo gyvenimas tampa pavojingas.

## Filmo produkcija

### Filmo kūryba

S. Kubrikas filmą pradėjo kurti po savo 1971 m. filmo „Prisukamas apelsinas“. Režisierius iš pradžių ketino sukurti filmą apie Napoleoną, tačiau prarado finansavimą, kai panašaus tipo filmas praeitais metais susilaukė prastos komercinės sėkmės. Kubrikas pasirinko kurti panašaus tipo filmą, nes iki tol jau buvo surinkęs didelį kiekį informacijos apie to amžiaus periodą. 
Taip pat dėl praeito filmo kontroversijų, Kubrikas mažai dalinosi informacija apie filmo kūrybą su žiniasklaida. 

### Kinematografija
**Bario Lindono** kinematografija dažnai apibūdinama, kaip naujoviška, ypač pabrėžiami yra kadrai apšviesti tik žvakių šviesos.
S. Kubrikas siekė sukurti natūraliai atrodantį XVIII amžiaus įvaizdį. Siekis tai įgyvendinti reikalavo rasti būdą, kaip filmuoti scenas, kad nufilmuotas vaizdas nebūtų per tamsus dėl natūralaus apšvietimo nepakankamumo. Filmo kūrėjai nusprendė naudoti tris ypač greitas lenzes ir kino fondus, kurie buvo naudojami NASA astronautų per Apollo mėnulio išsilaipinimo misijas.
Filme S. Kubrikas siekė įvaizdinti scenas kaip paveikslus ir naudojo įvairius menininkų paveikslus kaip įkvėpimą scenoms sukurti.

## Aktoriai
: *Aktorius – vaidmuo*

* Michael Hordern – pasakotojas
* Ryan O’Neal – Barry Lyndon
* Marisa Berenson – ledi Honoria Lyndon
* Patrick Magee – Chevalier du Balibari
* Hardy Krüger – kapitonas Potzdorf
* Steven Berkoff – lordas Ludd
* Gay Hamilton – Nora Brady
* Marie Kean – Bario motina

## Apdovanojimai

## Išnašos

## Nuorodos
* 
* Filmas Warner Bros. studijos svetainėje
Šešuolėlių II dvaras

**Šešuolėlių II dvaro** sodybos fragmentai išlikę Antrųjų Šešuolėlių kaime Širvintų rajone, Zibalų sen. Fragmentai įtraukti į Kultūros vertybių registrą, unikalus objekto kodas . Išlikę pastatai (ponų namai, oficina, du svirnai, kalvė ir kt.) nerestauruoti, patenkinamos arba blogos būklės. Parko fragmentų teritorijoje yra tvenkinys, iš rytų pusės ją juosia Širvintos upė, į slėnį reljefas leidžiasi terasomis. Išretėjusiuose medžių masyvuose vyrauja klevai, pavieniai medžiai centrinėje parko dalyje – ąžuolai.

## Istorija
Šešuolėlių II (anksčiau vadintų Šešuoliais) dvaras minimas XVIII a. pab., kuomet priklausė Šumskams. Šiems prasiskolinus, XIX a. pr. parduotas Jasienskiamas. Jie dvarą perstatė į mūrinį. Po Antrojo pasaulinio karo nacionalizuotas, priklausė Šešuolėlių tarybiniam ūkiui. Atgavus Nepriklausomybę ūkiniai pastatai privatizuoti, gyvenamieji priklauso savivaldybei.

## Galerija

Vaizdas:Sesuoleliu II dvaro sodybos svirnai19-04-19.jpg|Svirnai
Vaizdas:Sesuoleliu II dvaro sodybos kalve19-04-19 I.jpg|Kalvė
Vaizdas:Sesuoleliu II dvaro sodybos oficina19-04-19.jpg|Oficina


## Nuorodos
* Kultūros vertybių registras
Egersunds IK

**Egersunds Idrettsklubb**, o trumpiau **Egersunds IK**, arba tiesiog **EIK** – Norvegijos futbolo klubas iš Egersiundo.

„Idrettsparken“ stadionas talpina 1 924 žiūrovus.

## Istorija
Klubas įkurtas 1919 m. spalio 16 d. Pastaruoju metu žaidė 2. divisjon (Antrame divizione), trečioje pakopoje.

## Sezonai
; Pastarųjų metų sezonai

|}

## Spalvinė gama

## Apranga
; Sportinės aprangos pokyčiai.
* Namuose žaidžia tradicine apranga. 

## Lietuviai
* Davydas Arlauskis, gynėjas, (2015 m.)
* Ignas Driomovas, vartininkas, (2017; 2019 m.)
* Povilas Krasnovskis, saugas, (2016–2017 m.)
* Simonas Stankevičius, puolėjas, (2017 m.)
* Eivinas Zagurskas, saugas, (2015–2017 m.)
* Igoris Spiridonovas, vartininkas, (2015–2017 m.)

## Išnašos

## Nuorodos
* Oficiali klubo svetainė 
* SOCCERWAY
* FLASHSCORE
* TRANSFERMARKT
* Globalsportsarchive
Egersiundas

**Egersiundas** () – miestas Norvegijoje, esantis Vakarų Norvegijos regione, Rugalando apskrityhe, prie Šiaurės jūros. Natūralus jūrų uostas žinomas nuo viduramžių. Iki artimiausio didmiesčio Stavangerio nutolęs 75 km atstumu. Pagal 2015 m. duomenis mieste buvo 11,4 tūkst. gyventojų.

## Istorija
1292 m. minima šiose vietose buvusi bažnyčia. 1878 m. tapo miestu. 1878 m. nutiestas geležinkelis sujungė su Stavangeriu.

## Sportas
### Futbolas
* Egersunds IK futbolo klubas;
* „Idrettsparken“ stadionas, talpina 1 924 žiūrovus.

## Galerija

Egersund_kirke_01.jpg|Bažnyčia
Egersund_oversikt_01.jpg|Miestas
Egersund_sentrum_01.jpg|Miesto centras


## Šaltiniai
Sirikit Kitijakara

**Sirikit Kitijakara** (;  1932 m. rugpjūčio 12 d. – 2025 m. spalio 24 d.) – Tailando karalienė, valdžiusi 1950–2016 m.

## Biografija
Sirikit Kitijakara gimė 1932 m. rugpjūčio 12 d. princo Nakchatros ir Bua Kitijakaros šeimoje. 1932–1933 m. Sirikit augino seneliai, nes jos tėvai tuo metu dirbo Tailando ambasadoje JAV. 1936 m. ji pradėjo lankyti privačią mergaičių mokyklą Bankoke. Prasidėjus Antrajam pasauliniam karui, Sirikit tęsė mokslus šv. Pranciškaus Ksavero mokykloje. 1946 m. ji kartu su šeima išvyko į Angliją. Vėliau Sirikit gyveno Danijoje ir Prancūzijoje, kuriose jos diplomatas tėvas dirbo Tailando ambasadoriumi. Gyvendama Paryžiuje ji įstojo į muzikos mokyklą. 1949 m. ji susipažino su karaliumi Bhūmibolu Aduljadedžu, kuris tuo metu studijavo Lozanos universitete. Jie susižadėjo 1949 m. liepos 19 d. Lozanoje, o susituokė 1950 m. balandžio 28 d. Bankoke.

1950 m. gegužės 5 d. Sirikit su vyru buvo karūnuoti Tailando karaliumi ir karaliene.

Po karūnacijos jie nuvyko į Šveicariją, kad karalius pabaigtų studijas universitete. 1951 m. balandžio 28 d. jiems gimė pirmoji dukra Ubol Ratana. Grižę į Tailandą Sirikit ir Bhūmibolas 1952 m. susilaukė vienintelio sūnaus Mahos Vačiralongkorno. 1955 m. gimė antroji jų duktė princesė Sirindhorn.

1956 m. Bhūmibolas 15 dienų gyveno budistų vienuolyne, tad regente buvo paskirta karalienė Sirikit. 1957 m. gimė jauniausia karališkosios poros duktė princesė Čulabhorn.

## Galerija


1960 Queen Sirikit and King Bhumibol Adulyadej of Thailand (10695882636) (cropped).jpg|Sirikit Kitijakara su vyru 1960 m.
Koningin Sirikit van Thailand (kop).jpg|Sirikit Kitijakara 1974 m. 
Queen Sirikit In Russia 2007.jpg|Sirikit Kitijakara 2007 m. 


## Šaltiniai
Hassan Rouhani

**Hasanas Ruhanis** (*Hassan Rouhani*, ), tikr. **Hasanas Fereidunas**, (*Hassan Fereydoun*, ; g. 1948 m. lapkričio 12 d. Sorchėje, Semnano provincijoje) – Irano religinis, dvasinis ir valstybės veikėjas, politikas, šiitų teologas, 7–asis Irano prezidentas (2013–2021).

## Biografija

Ruhanis (tikr. Fereidunas) gimė 1948 m. lapkričio 12 d. Sorchės mieste netoli Semnano šiauriniame Irane. Jo tėvas buvo prieskonių parduotuvės savininkas Haj Asadollah Fereydoun. Nėra tiksliai žinoma, kada būsimasis politikas pasikeitė pavardę (ji reiškia „dvasinis“), bet maždaug 2013 m. prezidentinės kampanijos laikotarpio nuotraukose jau buvo vadinamas „Ruhaniu“.

1960 m. Ruhanis pradėjo religijos studijas Sorchės seminarijoje. Dvasinį išsilavinimą įgijo seminarijoje Kume. 1968–1972 m. studijavo teisę Teherano universitete, kur įgijo bakalauro laipsnį. 1995 m. Glazgo Kaledonijos universitete (Škotija) apsigynė magistro darbą tema „Islamo įstatymų leidybos galia atsižvelgiant į Irano patirtį“. 1999 m. tame pačiame universitete įgijo viešosios teisės daktaro laipsnį (PhD).

## Šeima

1968 m. vedė Sahebeh Erabi (g. 1954 m.). Šeimoje gimė penki vaikai. Turi tris seseris ir vieną jaunesnį brolį. Brolis - Huseinas Fereidunas, buvęs Irano prezidento specialusis pasiuntinys Irano branduolinės programos srityje. Šalies valdžios institucijų 2017 m. liepos mėn. prezidento brolis buvo sulaikytas įtariant jį finansiniais nusikaltimais.

## Politinė karjera

15-metis Ruhanis prisijungė prie islamo revoliucinio judėjimo. Po kelerių metų jis pradėjo keliauti po šalį, agituoti už ajatolą Chomeinį. Buvo ne kartą kalinamas už antivyriausybines kalbas, o po to buvo priverstas bėgti į Paryžių paskui Chomeinį. 1978 m. Irane prasidėjo Islamo revoliucija, nukreipta prieš šacho Pehlevio vykdytą šalies vesternizaciją, Chomeinis grįžo į Teheraną. Juo pasekė ir Ruhanis. Patekęs į medžlisą 1980 m., ten praleido 20 metų – buvo pirmininko pavaduotoju, saugumo komiteto vadovu.

Jis buvo Ekspertų tarybos narys nuo 1999 m., Tikslingumo tarybos narys nuo 1991 m., Aukščiausiosios nacionalinio saugumo tarybos narys nuo 1989 m., Strateginių studijų centro vadovas nuo 1992 m. Būdamas Aukščiausiosios nacionalinio saugumo tarybos pirmininku, vedė derybas su Europos valstybėmis dėl Irano branduolinės programos.

2013 m. birželio 15 d. laimėjo pirmąjį Irano prezidento rinkimų turą ir gavo daugiau nei pusę balsų. 2017 m. gegužės 19 d. prezidento rinkimuose gavo apie 57 % balsų ir buvo perrinktas antrajai kadencijai. Rinkimus laimėjo su Nuosaikumo ir plėtros partija.

2017 m. gruodžio mėn. – 2018 m. sausio mėn. Irane vyko plataus masto antivyriausybiniai protestai, tarp protestuotojų iškeltų šūkių skambėjo ir šūkis „Ruhaniui mirtis“.

## Šaltiniai

## Nuorodos

* Oficiali svetainė
Thomas Walkup

**Tomas Rajanas Volkapas** (, ; g. 1992 m. gruodžio 30 d.) – JAV-Graikijos krepšininkas, rungtyniaujantis įžaidėju.

Baigė Dir Parko aukštąją mokyklą Teksase, rungtyniavo jos krepšinio komandoje. 2012–2016 m. rungtyniavo Stephen F. Austin valstijos universiteto „Lumberjacks“ komandoje. 2016 m. NBA naujokų biržoje nebuvo pašauktas, sudarė sutartį su Čikagos „Bulls“, bet sužaidė tik priešsezoninėse rungtynėse ir buvo perkeltas į dublerių komandą NBA G lygoje „Windy City Bulls“. 2017 m. Volkapas išvyko į Europą ir sužaidė sezoną už Liudviksburgo „Riesen“. 2018 m. perėjo į Kauno „Žalgirį“. 2019 m. sutartis su krepšininku pratęsta iki 2020–2021 m. sezono pabaigos. 2021 m. perėjo į Pirėjo „Olympiakos“ klubą, su kuriuo sudarė 2+1 metų trukmės sutartį.

2023 m. T. Volkapui suteikta Graikijos pilietybė. Jis atstovavo Graikijos vyrų krepšinio rinktinei 2024 m. vasaros olimpinėse žaidynėse.

## Pasiekimai
* Geriausiai besiginantis LKL žaidėjas: 2019
* LKL finalo serijos MVP: 2021 m.
* Karaliaus Mindaugo taurė: 2020, 2021 m.
* LKL: 2019, 2020, 2021 m.
* Graikijos krepšinio taurė: 2022, 2023, 2024 m.
* Graikijos krepšinio lyga: 2023, 2025 m.
* Vokietijos BBL sezono rinktinė: 2018 m.
* *Southland* konferencijos metų žaidėjas: 2015, 2016 m.
* *Southland* turnyro MVP: 2014–2016 m.

## Šaltiniai
Sarapiniškiai (Jonava)

**Sarapiniškiai** (arba ***Serafiniškės***) – buvęs kaimas Jonavos rajono savivaldybėje, 4 km į pietvakarius nuo Bukonių, 1 km į pietus nuo Kačėnų, prie nedidelio miškelio. Dabar kaimo žemės priklauso Dovydonims.

## Istorija

Bukonių apylinkės Sarapiniškių kaimas 1979 m. lapkričio 28 d. panaikintas LTSR AT Prezidiumo įsaku.

## Gyventojai

## Šaltiniai
K. C. Rivers

**Kelvinas Kresvelas Riversas** (*Kelvin Creswell Rivers*; g. 1987 m. kovo 1 d.) – JAV krepšininkas, rungtyniavęs atakuojančiu gynėju arba lengvuoju krašto puolėju.

Baigė Ouk Hilo akademiją Virdžinijoje, rungtyniavo jos krepšinio komandoje. 2005–2009 m. rungtyniavo Klemsono universiteto „Clemson Tigers“ komandoje. 2009 m. NBA naujokų biržoje nebuvo pašauktas, išvyko rungtyniauti į Europą. Žaidė Italijoje, Rusijoje, 2013–2014 m. sezonui grįžo į NBA D lygos klubą Rino „Bighorns“. 2014 m. perėjo į Madrido „Real“ su kuriuo laimėjo „Eurolygą“. Vėliau nuolat keitė klubus. 2019–2020 m. sezonui pasirašė sutartį su Kauno „Žalgiriu“.

## Pasiekimai
* Eurolyga: 2015 m.
* Ispanijos krepšinio lyga: 2015, 2016 m.
* Serbijos krepšinio lyga: 2019 m.
* Copa del Rey de Baloncesto: 2015, 2016 m.
* Supercopa de España de Baloncesto: 2014 m.
* Graikijos krepšinio lyga: 2017, 2018 m.
* Graikijos krepšinio taurė: 2017 m.
* Adrijos krepšinio lyga: 2019 m.
* Karaliaus Mindaugo taurė: 2020 m.
* LKL: 2020 m.

## Šaltiniai
Martinas Geben

**Martinas Gebenas** (*Martinas Geben*; g. 1994 m. spalio 20 d.) – Lietuvos krepšininkas, rungtyniaujantis vidurio puolėju.

2014–2018 m. rungtyniavo Notre Dame universiteto „Fighting Irish“ komandoje. 2018 m. NBA naujokų biržoje nebuvo pašauktas, grįžo į Lietuvą ir pasirašė sutartį su Kauno „Žalgiriu“.. Vienam sezonui buvo paskolintas Utenos „Juventus“ komandai.

2021 m. vasarą sudarė 1 metų sutartį su Vokietijos klubu Bambergo „Brose Baskets“. 2022 m. gruodžio viduyje pasiašė sutartį iki sezono pabaigos su Manresos „BAXI“ klubu. 2024 m. vasaros viduryje pasirašė dviejų metų sutartį su Slovėnijos Liublianos „Olimpijos“ klubu. 2024 m. gruodžio pabaigoje iki 2024-2025 m. sezono pabaigos išnuomotas Ispanijos Žironos „Bàsquet“ klubui.

Martinas Gebenas su Lietuvos U-19 rinktine laimėjo bronzą 2013 m. pasaulio čempionate Čekijoje ir auksą 2017 m. vasaros universiadoje.

## Pasiekimai
* LKL čempionas: 2020, 2021 m.
* LKL MVP: 2019 m.
* 2017 m. vasaros universiada: auksas
* 2013 m. FIBA U-19 pasaulio čempionatas: bronza
* Karaliaus Mindaugo taurė: 2020, 2021 m.
* Slovėnijos Supertaurė: 2024 m.

## Šaltiniai
Zach LeDay

**Zacharijas Vinsentas Lidėjus** (*Zachary Vincent LeDay*; g. 1994 m. kovo 30 d.) – JAV krepšininkas, rungtyniaujantis vidurio puolėju arba sunkiuoju krašto puolėju.

Rungtyniavo Dalaso „Skyline“ ir Kolonio (*The Colony*) aukštųjų mokyklų krepšinio komandose. 2012–2014 m. rungtyniavo Pietų Floridos universiteto „Bulls“ komandoje, 2015–2017 m. – Virdžinijos technologijų universiteto „Hokies“ komandoje. 2017 m. NBA naujokų biržoje nebuvo pašauktas, išvyko rungtyniauti į Europą. 2017–2018 m. sėkmingai rungtyniavo Izraelyje, buvo vienas naudingiausių lygos žaidėjų. 2018 m. dalyvavo „Atlanta Hawks“ vasaros stovykloje. 2018–2019 m. sezoną praleido Pirėjo „Olympiacos“. 2019 m. pasirašė sutartį su Kauno „Žalgiriu“. 2020 m. vasarą perėjo į Milano „Armani“. 2021 m. vasarą pasirašė 2 metų kontraktą su Belgrado „Partizan“.

2024 m. debiutavo Azerbaidžano rinktinėje.

## Pasiekimai
* Pateko ir Izraelio ir Graikijos lygų „visų žvaigždžių“ rinktines
* Karaliaus Mindaugo taurė, LKL (2020 m.)
* Adrijos lyga: 2023 m.
* Italijos krepšinio taurė: 2026 m.

## Šaltiniai
HD 65216 b

**HD 65216 b** – egzoplaneta, skriejanti apie geltonąją nykštukę HD 65216, esančią Laivo Kilio žvaigždyne, nuo Saulės sistemos nutolusią apie 115 šviesmečių. Planeta aptikta 2003 m. radialinių greičių metodu.

HD 65216 b yra dujinė milžinė. Jos spindulys yra apytikriai 1,22 karto didesnis nei Jupiterio, o minimali planetos masė yra 30 % didesnė. Kadangi radialinių greičių metodu nustatoma tik mažiausia galima planetos masė, tikroji HD 65216 b masė gali būti didesnė. Šios egzoplanetos orbita ekscentriška. Apie savo žvaigždę planeta apskrieja per 577 paras, kitais duomenimis – 613 parų. Planetos orbitos didysis pusašis yra 1,370 av, o ekscentricitetas – 0,41 (kitais duomenimis, 0,27). Pusiausvyros temperatūra siekia 193,9 K.

HD 65216, apie kurią skrieja egzoplaneta, yra į Saulę panaši G5V spektrinės klasės žvaigždė. Jos masė siekia 0,92 Saulės masės. Be HD 65216 b, šioje sistemoje dar aptikta HD 65216 c planeta (taip pat dujinė milžinė).

## Šaltiniai
Pongal

**Pongal** () – tamiliška šventė, švenčiama apie sausio vidurį. Pavadinimas kilęs nuo taip pat vadinamo maisto mišinio, kurį sudaro ryžiai, ankštiniai (dal), pienas ir cukrus, sumaišyti viename dubenyje. Tai gausos ir klestėjimo simbolis, susijęs su derliaus nuėmimu ir padėka dievams (pirmiausia – Sūrjai). Šventė trunka keturias dienas. Per jas prausiami ir puošiami galvijai, spalvotomis dekoracijomis puošiami namai, atliekami aukojimai, lankomi giminės, kaimynai.

Šiaurės Indijoje pongal šventę atitinka makara sankranti.

## Šaltiniai
Pitarai

**Pitarai** ( „tėvai“ < vns. पितृ = *pitr̥*) – indiškoje tradicijoje vadinami mirę protėviai. Pitarai nesyk minimi „Rigvedoje“. Ten jiems skirtos dvi giesmės (X 15, 54). Pitarai puotauja su Jama ir visais dievais, mėgaujasi soma. „Atharvevdoje“ pitarai kartais prilyginami dievams, sakoma, kad jie surikiavę dangaus kūnus. Išskiriami šie pitarų būriai: vairūpai, navagvai, angirasai, atharvanai, bhrigūs, vasišthos. Pitarų gyvenamoji vieta vadinama Pitriloka (*pitr̥loka*) – vediniais laikais, panašu, manyta, kad ten protėviai gyvena tiek, kiek atliekamos jiems skirtos apeigos. Vėliau Pitrilokos samprata pasikeitė – protėviai ten laikosi, kol veikia jų gera karma, o vėliau grįžta į samsarą.

Pitarams atliekami aukojimai, vadinami šradha (*śrāddha*), per kuriuos taip pat aukojama pitarų globėjams Višvedevams („visiems dievams“) ir Višnui. Protėviams skiriami ryžių ir grūdų kukulaičiai pindos (*piṇḍa*).

Puranose išskiriami žemiškieji protėviai (*manuṣyāḥ pitaraḥ*) ir dieviškieji protėviai (*devāḥ pitaraḥ*). Vajaus puranoje ir „Harivanšoje“ teigiama, kad pitarai yra dievų vaikai. Pitarais kartais vadinami dešimt žmonijos pradininkų pradžapačių. Pitarų kultas giliai įsišaknijęs indoeuropiečių mitologijoje (plg., slavų „diedai“ ir kt.).

## Šaltiniai
Zoranas Milanovičius

**Zoranas Milanovičius** (, g. 1966 m. spalio 30 d. Zagrebe, Jugoslavijoje) – kroatų politikas, buvęs Kroatijos ministras pirmininkas (2011-2016), Kroatijos socialdemokratų partijos lyderis (2007-2016) m. Nuo 2020 m. vasario mėn. – penktasis Kroatijos prezidentas.

## Biografija

1986 m. pradėjo studijas Zagrebo universiteto Teisės fakultete. Su pagyrimu baigęs universitetą, pradėjo dirbti Zagrebo teisme, vėliau Kroatijos užsienio reikalų ministerijoje. Buvo išvykęs su ESBO misija į Kalnų Karabachą. 1996–1999 m. buvo patarėju Kroatijos misijose prie ES ir NATO Briuselyje. 1998 m. apsigynė Europos Sąjungos teisės magistro laipsnį Briuselio Laisvajame universitete. 2003 m. buvo Kroatijos užsienio reikalų ministro padėjėjas.

2007–2011 m. buvo opozicijos lyderis Kroatijos parlamente. 2011 m. parlamento rinkimuose Socialdemokratų partija prisijungė prie kitų trijų kairiųjų partijų, kad sukurtų vadinamąją „Kukuriku“ koaliciją su Z. Milanovičiumi prie jos vairo. „Kukuriku“ laimėjo parlamento rinkimus 81 vietos dauguma. 

2011 m. gruodžio mėn. Z. Milanovičius paskirtas Kroatijos ministru pirmininku. Jo darbo pradžia buvo pažymėta Kroatijos įstojimo į Europos Sąjungą ratifikavimo proceso pabaiga ir referendumu dėl narystės ES surengimu. Ministrų kabinetas pateikė mokesčių kodekso pakeitimus, priėmė fiskalinės politikos įstatymą ir pradėjo keletą didelių infrastruktūros projektų. Padidėjus Šveicarijos franko vertei, vyriausybė paskelbė, kad visos Šveicarijos frankų paskolos bus konvertuojamos į eurus. Z. Milanovičius palaikė tos pačios lyties porų teisių plėtrą ir įvedė Gyvenimo partnerystės įstatymą. 2015 m. vyriausybė vykdė griežtą antiimigracinę politiką, Europos migrantų krizės metu uždarydama sieną su Serbija.

2016 m. netikėtai pralaimėjęs parlamento rinkimuose, Z. Milanovičius paskelbė pasitraukiantis iš politikos. Tuomet jis įsitraukė į konsultacijų verslą, pradėjo dirbti Albanijos ministro pirmininko Edi Rama patarėju.

2020 m. sausio 5 d. šalies prezidento II rinkimų rate surinkęs apie 53 % balsų, nugalėjo prezidentę Kolindą Grabar-Kitarovič.

## Šaltiniai

## Nuorodos

* Z. Milanovičiaus biografija

|-
Baltarusijos futbolas 2020 m.

**[[Baltarusija|Baltarusijos]] futbolo varžybos [[2020]] m.**
*  prasidėjo 2020 m. kovo 15 d., baigėsi 2020 m. gruodžio 5 d. 
* s turnyras prasidėjo 2019 m. gegužės 22 d., finalas įvyko 2020 m. gegužės 24 d.

## [[Baltarusijos futbolo supertaurė|Supertaurės rungtynės]]
----
Dėl trofėjaus kovojo 2019 m. šalies čempionai Bresto „Dinama“ futbolininkai ir 2018/19 m. futbolo taurės laimėtojai FK Šachcior. 

-------------------------------------------------------------------------

## 2020 m. Aukščiausioji lyga
* **Aukščiausioji lyga** arba **Vyša liha** – pirmos pakopos, elito divizionas.
* Tai buvo 30–asis turnyras nepriklausomoje šalyje.

### Komandos
* Dalyvavo 16 ekipų.

### Premjer lygos lentelė

## Pereinamosios rungtynės
* Dėl išlikimo kovojo FK Sluck ir Pirmos lygos FK Krumkačy Minsk.

------
* Pirmose rungtynėse FK Sluck nugalėjo rezultatu 2:0.

----
* Antrose rungtynėse FK Sluck dar kartą nugalėjo varžovus (rezultatas 2:1).

* FK Sluck nugalėjo bendru dviejų rungtynių rezultatu 4:1 ir išsaugojo vietą aukščiausioje lygoje.
----------------------

## [[2020]] m. Pirma lyga
* **Pirma lyga** – antros pakopos pirmenybės, antroji pagal pajėgumą lyga šalyje.
* 2020 m. pirmenybėse dalyvavo 14 ekipų.
* Prasidėjo 2020 m. pavasarį, o baigėsi 2020 m. lapkričio d.(BE)
### Dalyviai 2020 m. sezone

#### Taškų nuobaudos
Dėl rungtynių rezultatų įtakojimo penki klubai buvo nubausti ir iš jų atimti taškai.
* Naftan : 15 taškų;
* FK Lida: 3 taškai;
* FK Orša: 3 taškai;
* Khimik : 9 taškai;
* FK Gomel: 5 taškai.

### Pirmos lygos lentelė

## [[2020]] m. Moterų Vyša liga
* **Moterų Vyša liga** – pirmos pakopos, elito diviziono pirmenybės.(RU)
* Dinamo-BGU ekipa tapo šalies čempionėmis. Ekipa buvo suburta tais pačiais metais ir iš karto tapo čempionėmis.

Šaltiniai: Soccerway

## 2019–2020 m. [[Baltarusijos futbolo taurė]]
* **[[Baltarusijos futbolo taurė]]** () – pagrindinis futbolo taurės turnyras Baltarusijoje. Vyksta nuo 1992 m.
* Tai buvo 29–asis turnyras nepriklausomoje šalyje.
#### Finalo ir pusfinalio rungtynės

#### Finalo rungtynės

* BATE nugalėjo varžovus tik pratęsimo metu ir iškovojo šalies futbolo taurę.
----------------------------------------------------------------------------------------------------

## Išnašos

## Nuorodos
* RSSSF duomenų bazė:
: čempionų sąrašas
: futbolo taurės turnyrai
* BFF.BY (Oficiali svetainė)
Patandžalis

**Patandžalis** () – žymus senovės indų autorius, komentatorius, gramatikas. Jo gyvenimo laikotarpis datuojamas tarp I a. pr. m. e. ir II a. m. e. Žymiausias jo veikalas – jogos mokymo sąvadas „Jogasūtra“. Taip pat sukūrė komentarą Paninio gramatikos *[[opus magnum]]* „Aštadhjaji“ – „Mahabhašją“ („didysis komentaras“). Jam taip pat priskiriama keletas medicinos traktatų, iš kurių žymiausias – „Patandžalatantra“.

Patandžalio biografija nežinoma, yra tik hagiografijos. Ne visi tyrinėtojai sutaria, kad „Jogasūtros“ ir „Mahabhašjos“ autorius yra tas pats Patandžalis. XI a. autorius Bhodža kalba apie Patandžalį kaip jogos, gramatikos ir medicinos žinovą, o Bhartriharis (~V a.) taip pat mini didį jogos, gramatikos ir medicinos žinovą, bet jo neįvardina. Tamilų šaivų sidhantos tradicijoje Patandžalis laikomas vienu iš 18 sidhų.

Šiuolaikinėje jogoje paplitusi tradicija prieš pradedant praktikas pagarbinti jogos pradininku laikomą Patandžalį.

## Šaltiniai
Deltuvos Kevličių koplyčia

**Kevličių giminės koplyčia–mauzoliejus** – laidojimo koplyčia su rūsiu, esanti veikiančiose Deltuvos parapijos kapinėse, Ukmergės rajone. Stovi kapinių pietvakariniame kampe, šalia vienų iš įėjimo vartų (nuo miestelio pusės), prie kelio . Koplyčia pagal paskirtį nenaudojama.

Koplyčios statinys akmenų mūro, aklinomis sienomis. Jo frontono trys smailės vainikuojamos betoniniais kryžiais. Išlikęs laidojimo rūsys su tuščiomis kriptomis – sovietmečiu atvykę giminės iš Lenkijos čia dar buvusius palaikus išsivežė. Seniūnijos rūpesčiu buvo sutvirtinta medinė rūsio perdanga, kad būtų galima saugiai padėti kapinių inventorių.

Iki 1979 m. Deltuvos kapinių viduryje dar stovėjo XIX a. statyta medinė katalikų koplyčia (nugriauta dėl avarinės būklės).

## Palaidojimai

Apie laidojimo koplyčios pastatymo metus ir fundatorius žinių nepateikiama. Priekiniame fasade, virš įėjimo durų, įmūryta trilapio formos plokštė su įrašu lenkų kalba „Grób ... Kiewliczów“ (Kevličių kapas). Priekinėje sienoje, abiejose įėjimo durų pusėse įgilintose arkinėse nišose įdėtos šlifuoto akmens plokštės. Kairioji tuščia, dešinioji su įrašu įgilintomis raidėmis „Kiewliczowna Jadzia 1899-1912“. Koplyčios aplinkoje stūkso iškilūs antkapiai (ar jų liekanos) su XIX a. pabaigos – XX a. pradžios laikotarpio įrašytomis Kevličių pavardėmis:
* Kiewliczowa 18.X.1894
* Kiewlicz Jadwiga Michałowska
* Kiewliczowa Helena z Kołyszkow 4.XII.1830-4.XI.1884
* Kiewlicz Jakub Najukochańszmu Ojcu i Najukochańszej Matce z Michałowskich Kiewliczowej (paminklo fragmentas prie koplyčios sienos)


Deltuva, kapinės, koplyčia.JPG|Trilapio formos plokštė su įrašu virš įėjimo durų
2020. Deltuvos kapinės, koplyčia.JPG|Koplyčia 2020 m. (nupjauti šalia stovėję medžiai)
Deltuvos kapinės, koplyčia 2020.JPG|Vaizdas į galinę sieną (nuo kapinių tvoros pusės)


## Literatūra

*  Eskizai. Nr. 19 (2009). Lietuvos 1000-mečiui. Deltuvos 790-mečiui. - 234 p. 2009 (Kaunas: Morkūnas ir Ko)

## Šaltiniai
Kinijos komunistų partijos generalinis sekretorius

**Kinijos komunistų partijos generalinis sekretorius** – aukščiausias Kinijos komunistų partijos pareigūnas, o atsižvelgiant į partijos dominavimą šalyje – ir *de facto* visos Kinijos vadovas. Per partijos istoriją šis postas buvo ne kartą pervadintas ir dabartine forma įsteigtas 1982 m., panaikinus iki tol buvusią „pirmininko“ pareigybę, labiausiai sietą su Mao Zedong. Generalinis sekretorius taip pat yra partijos politbiuro ir nuolatinio komiteto vadovas.

Generalinis sekretorius yra išrenkamas Centro komiteto, kurį sudaro apie 200 narių, kas penkerius metus vykstančio Komunistų partijos kongreso metu. Pagal paskutinių dešimtmečių praktiką, generalinis sekretorius artimiausio Nacionalinio liaudies kongreso metu taip pat išrenkamas šalies prezidentu. Partijos statutas neriboja, kiek kartų tas pats asmuo gali būti išrinktas generaliniu sekretoriumi, o po 2018 m. konstitucinių pakeitimų buvo panaikintas ir anksčiau galiojęs dviejų kadencijų limitas prezidento postui.

## Partijos vadovų sąrašas

# 1921–1927: Chen Duxiu
# 1928–1931: Xiang Zhongfa
# 1931–1935: Bo Gu
# 1935–1943: Zhang Wentian
# 1943–1976: Mao Zedong
# 1976–1981: Hua Guofeng
# 1981–1987: Hu Yaobang
# 1987–1989: Zhao Ziyang
# 1989–2002: Jiang Zemin
# 2002–2012: Hu Jintao
# 2012–dabar: Xi Jinping

## Šaltiniai
HD 40307 g

**HD 40307 g** – egzoplaneta, skriejanti apie K spektrinės klasės žvaigždę HD 40307, nuo Saulės sistemos nutolusią 42 šviesmečius. HD 40307 sistema yra Tapytojo žvaigždyne. Egzoplanetos orbita patenka į šios sistemos gyvybės zoną. Planeta aptikta Europos pietinės observatorijos HARPS spektrografu, taikant radialinių greičių metodą. HD 40307 g planetą atrado astronomų komanda, vadovaujama Mikko Tuomi iš Hartfordšyro universiteto (Jungtinė Karalystė) bei Guillem Anglada-Escude iš Getingeno universiteto (Vokietija).

HD 40307 g masė ir spindulys yra atitinkamai 7,09 ir 2,39 karto didesni nei Žemės. Planetos orbitos didysis pusašis yra 0,6 (± 0,034) av, o ekscentricitetas – 0,29 (-0,29 +0,31). Apie savo žvaigždę planeta apskrieja per 197,8 (-5,7 +9,0) paros. Astronomo Mikko Tuomi teigimu, HD 40307 g gali būti tiek uolėta planeta (superžemė), tiek ir dujinė planeta (vadinamasis minineptūnas).

Iš viso HD 40307 sistemoje aptiktos 6 planetos, HD 40307 g yra paskutinė pagal nuotolį savo žvaigždės. Nurodoma, kad planetoje vyksta dienos ir nakties kaita.

## Šaltiniai
Patadakalis

**Patadakalis** () – vietovė pietų Indijoje, Karnatakos valstijos šiaurėje, Malaprabhos upės krante, 165 km į pietryčius nuo Belgaumo, 23 km nuo Badamio miesto. Tai VII–VIII a. Čalukjų dinastijos hinduistinių ir džainistinių šventyklų kompleksas. Svarbiausios šventyklos yra Malikardžuna, kurios skulptūros vaizduoja „Bhagavadgytos“ sceną, kai Krišna moko Ardžuną, bei Virupakšos ir Lokešvaros šventyklos, su skulptūrinėmis scenomis iš „Ramajanos“ ir „Mahabharatos“.

Dauguma šventyklų šaivistinės, nors gausu ir vaišnaviškų bei šaktinių bruožų. Būdingi gausūs bareljefai, vaizduojantys puranų, epų, „Pančatantros“, „Kiratardžunyjos“ scenas. Vienintelė džainistinė šventykla skirta Džinai. Stilistikoje susilieja šiaurietiškos ir pietietiškos architektūros bruožai. Ant sienų yra įrašų kanadų, sanskrito kalbomis.

Patadakalio šventyklų kompleksas dėl savo išskirtinių bareljefų, gausios puošybos, skirtingų architektūros stilių sampynos 1987 m. įtrauktas į UNESCO pasaulio paveldo sąrašą.


Pattadakal si1522.jpg|Virupakšos šventykla
Sangameshvara temple at Pattadakal.jpg|Sangamešvaros šventykla
Pattadakal 107.jpg|„Pančatantros“ istorijos siužetas
Pattadakal Shiva & Parvathi.jpg|Šiva ir Parvatė


## Šaltiniai
Skirmantas Rakauskas

**Skirmantas Rakauskas** (g. 1996 m. sausio 7 d.) – Lietuvos futbolininkas, žaidžiantis saugo pozicijoje.

## Karjera
Futbolo karjerą pradėjo Klaipėdoje ir 2013–2018 m. atstovavo Klaipėdos „Atlantui“. A lygoje sužaidė 58 rungtynes ir pelnė 4 įvarčius.

2018 m. vasarą buvo paskolintas Telšių „Džiugui“, kuris žaidė Pirmoje lygoje. 

2019 m. sezone atstovavo „Džiugo“ klubui. Pirmoje lygoje sužaidė 25 rungtynes ir įmušė 7 įvarčius.

2020 m. sausio 18 d. Gargždų „Banga“ paskelbė, kad žaidėjas tapo ekipos nariu. 2020 m. birželio 20 d. pelnė įvartį rungtynėse prieš FK Kauno Žalgiris. Įvartis buvo pelnytas šeštą pridėto laiko minutę ir padėjo ekipai išsigelbėti nuo pralaimėjimo (galutinis rezultatas 1:1).

2021 m. tęsė karjerą Bangoje. 2021 m. balandžio 13 d. pelnė įvartį rungtynėse prieš dzųkus. Gargždiškiai nugalėjo varžovus rezultatu 2-0.

2022 m. rungtyniavo Neptūno klube. 2022 m. balandžio 15 d. rungtynėse prieš FK Nevėžis pasižymėjo pelnydamas įvartį. Po Rakausko įvarčio klaipėdiečiai pirmavo, bet nesugebėjo išlaikyti persvaros ir rungtynės baigėsi lygiosiomis 1-1.

## Statistika
; A lygos ir Pirmos lygos statistika

Spalvų reikšmės: 
: Ekipa žaidė A lygoje;
: Pirmos lygos ekipa;

## Rinktinės
Atstovavo įvairaus amžiaus Lietuvos jaunimo rinktinėms.

## Šaltiniai

## Nuorodos
* SOCCERWAY
* FK Banga (fkbanga.lt)
* alyga.lt svetainė
* lietuvosfutbolas.lt
* Transfermarkt
Arturs Krišjānis Kariņš

**Arturas Krišjanis Karinis** (, g. 1964 m. gruodžio 13 d. Vilmingtone, Delavero valstijoje) – Latvijos ekonomistas ir politikas, dirbęs ekonomikos ministru (2004–2006), Europos Parlamento nariu (2009–2014, 2014–2019), Latvijos ministru pirmininku (2019–2023), užsienio reikalų ministru (nuo 2023).

## Biografija

Karinis gimė latvių šeimoje, kuri 1944 m. emigravo iš Latvijos. Jo tėvai susipažino ir apsivedė Švedijoje, o 1950-aisiais išvyko į JAV. Jis visą jaunystę buvo aktyvus Amerikos latvių bendruomenės narys. Mokėsi amerikietiškoje ir sekmadieninėje latvių mokykloje. Po vidurinės mokyklos baigimo 1983 m. išvyko metams mokytis Miunsterio latvių gimnazijoje, kurioje jam dėstė būsimasis prezidentas Egilis Levitas.

Pirmą kartą Latvijoje jis lankėsi 1984 m. Nuo 1988 m. kiekvieną vasarą pradėjo lankytis Latvijoje, dalyvavo Nepriklausomybės mitinguose.

1988 m. baigė kalbotyros bakalauro studijas, o 1996 m. apsigynė daktaro laipsnį (Ph. D) Pensilvanijos universitete. 1997 m. Karinis persikėlė į Latviją ir įkūrė šaldytų maisto produktų verslą („Lāču ledus“).

2002 m. jis padėjo įkurti Naujojo Laiko partiją, kuri 2011 m. su kitomis partijomis įsijungė į „Vienybės“ susivienijimą. 2000-aisiais ir 2010-aisiais ėjo Saeimos nario, ekonomikos ministro ir Europos Parlamento nario pareigas. Po to jis buvo pasiūlytas „Naujosios vienybės“ kandidatu į ministrus pirmininkus 2018 m. Latvijos parlamento rinkimuose. 13-ojoje Saeimoje jis atstovavo mažiausią partiją. Po kelis mėnesius trukusių derybų, kurių metu didesniųjų partijų lyderiai negalėjo sudaryti koalicijos, 2019 m. sausio mėn. prezidentas Raimondas Vėjuonis pasirinko Karinį kaip kompromisinį kandidatą sudaryti vyriausybę. Ministro pirmininko pareigas jis pradėjo eiti 2019 m. sausio 23 d.

## Asmeninis gyvenimas

Vedęs šeimos gydytoją Andą Karinią, su kuria susipažino Latvijoje ir 1986 m. susituokę apsisprendė gyventi Latvijoje. Turi 4 vaikus. Karinio tėvas – statybų inžinierius, turėjęs Amerikoje savo verslą.

Laisvai kalba latvių, anglų, vokiečių kalbomis, moka prancūzų ir rusų kalbas.

## Šaltiniai

## Nuorodos

* Asmeninė svetainė
* Ministro pirmininko svetainė 
* Europarlamentaro svetainė

|-
Manchester 62 FC

**Manchester 62 F.C.** – Gibraltaro futbolo klubas. Varžėsi Gibraltaro nacionalinėje futbolo lygoje.

## Istorija
Klubo ištakos siekia 1962 m. 

;Pavadinimų kaita
* 1962–2000 : Manchester United (Gibraltar) Football Club.
* 2000–2002 : Manchester United Eurobet Football Club.
* 2002–2008 : Manchester United (Gibraltar) Football Club.
* 2009–2013 : Manchester United Digibet Football Club.
* 2013–: Manchester 62 Football Club.

## Pasiekimai
* **[[Gibraltar Football League]] / Gibraltaro Premier lyga** 
::*Laimėtojai (7):* 1975, 1977, 1979, 1980, 1984, 1995, 1999 (Division One); 
* **Gibraltaro antroji lyga**
:: *Laimėtojai (1):* 1974
* **Rock taurė**
:: *Laimėtojai (4):* 1977, 1980, 1997, 2003

## Sezonai

## Spalvinė gama

## Apranga
; Sportinės aprangos pokyčiai.
* Namuose žaidžia tradicine apranga. 

## Išnašos

## Nuorodos
* Oficiali klubo svetainė 
* Facebook paskyra
* SOCCERWAY
* FLASHSCORE
* Transfermarkt
* Globalsportsarchive
Mikalaučiškių koplyčia

**Mikalaučiškių koplyčia** – veikianti koplyčia Mikalaučiškių kaime, Žaslių seniūnijoje, Kaišiadorių rajone, prie kelio . Priklauso Paparčių Šv. vyskupo Stanislovo ir Šv. Pranciškaus Asyžiečio parapijai. Aukoti šv. Mišių atvažiuoja Paparčių parapijos klebonas. Atidaroma kartą per mėnesį, taip pat per didžiąsias šventes.

 
Koplyčia veikia nuo 1995 m. Įrengta buvusio „Pergalės“ kolūkio kontoros patalpose, tame pačiame pastate veikia kaimo biblioteka. 2015 m. vietos bendruomenės jėgomis koplyčia buvo remontuojama (pakeistos grindys).

## Šaltiniai
Adatos kyšulio srovė

**Adatos kyšulio srovė** – šiltoji paviršinė Indijos vandenyno srovė, tekati šalia pietrytinių Afrikos krantų (tarp 25 ir 40 ° p. pl.). Susidaro susiliejus Mozambiko ir Madagaskaro srovėms, ir srūva į pietvakarius, kur į pietus nuo Adatos kyšulio susidūrusi su šaltąja Vakarų Vėjų srove paneria gilyn.

Vandens temperatūra 16–27 °C. Srovės greitis – 20–80 cm/s (priklauso nuo metų laiko).

Adatos kyšulio srovės zonoje, per kurią eina svarbūs laivybiniai maršrutai, neretai pasitaiko bangos-žudikės (virš 30 m aukščio), padarančios daug žalos laivams.

## Šaltiniai
Anicetas Renjė

**Anicetas Renjė** (; 1804 m. Liubline – 1877 m. gruodžio 24 d. Vilniuje) – prancūzų kilmės gydytojas, Vilniaus medicinos draugijos pirmasis bibliotekininkas, pirmasis oficialus Druskininkų gydytojas, 1831 m. sukilimo dalyvis.

## Biografija
Anicetas Renjė gimė 1804 m. Liubline Felikso Renjė šeimoje, kurio senelis buvo išeivis iš Prancūzijos, persikraustęs gyventi į Lenkiją

1831 m. Anicetas Renjė baigė Vilniaus universiteto Medicinos fakultetą ir įgijo gydytojo chirurgo specialybę.

Nuo 1832 m. iki 1842 m. dirbo gydytoju Druskininkuose ir Birštone. Buvo pirmasis oficialus Druskininkų gydytojas.

Rašė publikacijas tuometiniuose leidiniuose: „Kurjer Litewski”, „Tygodnik Peterburskij”, „Ondyna Druskienikiech Zrodiel” „Biblioteka Warszavska”. Pastarajame leidinyje gynė tuo metu išleistą Teodoro Narbuto veikalą „Lietuvių tautos istorija”.

Renjė taip pat rašė publikacijas apie Druskininkų mineralinius vandenis, kurios saugomos Vilniaus universiteto bibliotekos Rankraščių skyriuje. Renjė aprašė ir Druskininkų apylinkes, ypač Liškiavą ir Raigardą.

Aniceto Renjė, taip pat kitų Druskininkų gydytojų, kaip Ksaveras Volfgangas, iniciatyva XIX amžiuje šiame mieste buvo atlikta archeologinių kasinėjimų. Anicetas Renjė dalyvavo 1841 m. įsteigtos Druskininkų gydytojų draugijos, kurios tikslas buvo gerinti ir plėsti Druskininkuose kurortinį gydymą, veikloje..

1842 m. Renjė tapo pirmuoju Vilniaus medicinos draugijos bibliotekininku Vilniuje. 1853 m. minėta draugija jau turėjo surinkusi apie 5000 vertingų knygų, aprašytų būtent Aniceto Renjė. Medicinos draugijos biblioteka disponavo „Aukso knyga“ (*Liber Aureus Caesareae Societatis Medicae Vilnensis*), kuri šiuo metu yra dokumentinio paveldo šaltinis, įtrauktas į UNESCO „Pasaulio atminties“ Lietuvos nacionalinį registrą, saugomas Vilniaus universiteto bibliotekos Rankraščių skyriuje.

## Dalyvavimas 1831 m. sukilime
Anicetas Renjė dalyvavo 1831 m. sukilime.
Po sukilimo Renjė Vilniuje užsiėmė propagandinės literatūros platinimu prieš Rusijos imperiją. 1846 m. vasario mėn. Anicetas Renjė buvo areštuotas už politinę veiklą, nukreiptą prieš caro politiką, nuteistas už slaptosios bibliotekos sukūrimą ir saugojimą ir išsiųstas 15 metų sunkiųjų katorgos darbų į Sibirą, Irkutsko guberniją.

Įkalinimo vietoje, siaučiant choleros epidemijai, gydė susirgusius nuo šios ligos. 1856 m. po pritaikytos caro amnestijos Anicetui Renjė buvo leista grįžti į Vilnių, kur jis iki savo gyvenimo pabaigos dirbo Vilniaus medicinos draugijos bibliotekininku.

Anicetas Renjė mirė 1877 m. gruodžio 24 d., palaidotas Vilniaus Rasų kapinėse.

## Išnašos

## Literatūra
* Reda Griškaitė. Mineralinis miestelis arba kurortinės kultūros pradžia Lietuvoje. Vilnius: Vilniaus Dailės akademijos leidykla, 2003, p. 38. ISBN 9986-571-87-1.
* Dawid Fajnhauz: Anicety Renier – zapomniany działacz tajnego bibliotekarstwa polskiego w XIX wieku. Przegląd Biblioteczny 26 (1), ss. 173–180, 1958. http://bbc.uw.edu.pl/Content/1193/p1958_2-3_08.pdf .
CoRoT-6 b

**CoRoT-6 b** – egzoplaneta, skriejanti apie F spektrinės klasės žvaigždę CoRoT-6, nuo Saulės sistemos nutolusią 2144 šviesmečius. Apie egzoplanetos atradimą pranešta 2009 m. CoRoT-6 b aptikta tranzitų metodu.

Ši egzoplaneta yra dujinė milžinė, priskiriama karštojo Jupiterio tipui. Jos masė ir spindulys yra atitinkamai 2,96 ir 1,166 karto didesni nei Jupiterio. Apie savo žvaigždę planeta apskrieja per 8,9 paros, jos orbitos didysis pusašis yra 0,0855 (± 0,0015) av. Pusiausvyros temperatūra siekia 929 K.

CoRoT-6 b yra vienintelė CoRoT-6 sistemoje aptikta planeta.

## Šaltiniai
Norvegijos futbolas 2020 m.

**[[Norvegija|Norvegijos]] futbolo varžybos [[2020]] m.**
*  prasidėjo 2020 m. kovo d., o baigėsi 2020 m. gruodžio 19 d.
* s turnyras atšauktas dėl pandemijos, todėl neįvyko.

## 2020 m. Eliteserien
* **Eliteserien** – aukščiausioji futbolo lyga. Dalyvavo 16 klubų.

Sezoną buvo numatyta pradėti 2020 m. balandžio 4 d., tačiau dėl COVID-19 pandemijos pradžia buvo nukelta pirmiausia iki gegužės 2 d., vėliau atidėtos iki gegužės 23 d. Buvo numatyta, kad sezonas pasibaigs 2020 m. gruodį.

FK Molde yra čempionai ir gins titulą. Aalesund, Sandefjord ir Start prisijungė prie aukščiausios lygos. Jie pakeitė „Lillestrøm“, „Tromsø“ ir „Ranheim“, kurie buvo perkelti į 2020 m. Pirmą divizioną.

### Galutinė lentelė
* FK Bodø/Glimt tapo čempionais.


### Pereinamosios rungtynės
----

* **[[Mjøndalen IF|Mjøndalen]] nugalėjo rezultatu 3:2 ir išliko elito divizione.**
----

## 2020 m. OBOS-ligaen
* **1. divisjon** arba **OBOS-ligaen** – antros pakopos pirmenybės.
* 2020 m. dalyvavo 16 komandų.

### Galutinė komandų rikiuotė
* Tromsø tapo Pirmojo diviziono nugalėtojais ir pateko į Eliteserien.


### Atkrintamosios rungtynės

----
----

* **Stjørdals-Blink nugalėjo bendru dviejų rungtynių rezultatu 6–1 ir išliko Pirmame divizione.**
-----

## Išnašos

## Nuorodos
* Norway - Finalo rungtynių sąrašas (RSSSF)
* Soccerway (2020 m. Elito serija) 
* Flashscore (2020 m. Eliteserien)
Pašupata

**Pašupata** () – ankstyvoji šaivistinė mokykla, kurios pavadinimas kildinamas iš Šivos titulo – Pašupatis („žvėrių viešpats“). Mokyklos pradininku laikomas pats Šiva, apsireiškęs kaip Lakulyša („vėzdo valdovas“). Akademinėje indologijoje jis laikomas II a. m. e. gyvenusiu asketu.

Pašupatų manymu, pasaulis sudarytas iš žvėrių (*paśu-*), pančių (*pāśu-*) ir jų viešpaties Šivos (*pati-*). Išsivadavimas pasiekiamas per meditaciją, mantrų kartojimą, kūno trynimąsi pelenais (taip atmenant visa ko laikinumą) ir kitas praktikas. Ištrūkimas iš pergimimų priklauso tiek nuo adepto pastangų, tiek nuo Šivos malonės.

Pašupatos mokykla buvo labai artima sidhantos mokyklai, jos galimai paveikta. Pašupatų tradicija išnyko ~XV a.

Svarbiausi pašupatų tekstai: *Pāśupatasūtra* su Kaundinjos komentaru *Pañcārthabhāṣya* ir *Gaṇakārikā* su Bhasarvadžnios *Ratnaṭīkā*.

## Šaltiniai
Parašurama

**Parašurama** ( „Rama su kirviu“) – vienas iš Višnaus įsikūnijimų, paprastai nurodomas kaip šeštasis iš devynių jo avatarų. Jis šlovinamas kaip brahmanų klasės gynėjas nuo kšatrijų.

Parašurama gimęs brahmanų Bhargavų giminėje (Bhrigaus palikuonis), Džamadagnio ir Renukos sūnus. Sykį, užpykęs ant žmonos, Džamadagnis pareikalavęs savo sūnų motinai nukirsti galvą. Visi atsisakė, tik jauniausias Parašurama nedvejodamas įvykdė tėvo nurodymą. Kai tėvas paklausė, kokio atpildo Parašurama norįs, šis paprašė grąžinti motinos gyvybę.

Džamadagnio protėviai nuo seno buvo Hehėjų dinastijos kunigai, tačiau karalius Ardžuna Kartavyrja nužudė Džamadagnį ir atėmė jo troškimų karvę (Kamadhenu). Parašurama prisiekė atkeršyti ir išnaikinti kšatrijus, kad jų kraujas užpildytų penkis ežerus. Grąžinęs brahmanų valdžią, Parašurama pasitraukė į Mahendros kalnus. Pasakojimas apie Parašurama patenka į kovų tarp Bhargavų ir kšatrijų istorijų ciklą.

## Šaltiniai
Parašara

**Parašara** () – mitinis senovės arijų rišis. Jis minimas „Rigvedoje“ (VII.18.21), jam taip pat priskiriama „Rigvedos“ giesmių ciklo Agniui (I.65–I.73) autorystė. „Mahabharatoje“ pasakojama, kad iš Parašaros ir Satjavatės meilės valtyje vidury Jamunos upės gimęs garsusis rišis Vjasa. Šis gimsta siaubingai baisus, ir Parašara atsisako jį auginti. Pats Parašara laikomas Šaktės sūnumi ir Vasišthos vaikaičiu.

Parašara taip pat yra vienas iš pagrindinių pasakotojų „Višnaus puranoje“.

## Šaltiniai
Menrva

**Menrva** – deivė etruskų mitologijoje. Buvo laikoma motinystės deive, tikėta, kad globojanti gimdyves. Ilgainiui Menrva įgijo kitų bruožų – imta laikyti amatų bei amatininkų globėja, be to, susiklostė Menrvos karės įvaizdis. Graikų mitologijoje jos atitikmuo yra Atėnė.

Su dievu Tinia ir deive Uni sudarė dievybių triadą. Šios triados atitikmuo romėnų mitologijoje – Jupiteris, Junona ir Minerva. Menrva buvo laikoma etruskų miestų sergėtoja. Vejų mieste garbinta kaip karalienė. Mene deivė vaizduota su visa ginkluote, jos rankoje – ietis. Teigiama, kad Menrva – ankstyviausia motinystės deivė Egėjo-Anatolijos regione.

Saturno palydove Titane yra šios deivės vardu pavadintas krateris.

## Šaltiniai
Bartninkų bažnyčios šventoriaus koplyčia

**Bartninkų bažnyčios šventoriaus koplyčia** – koplyčia su laidojimo rūsiu, stovinti prie senosios Bartninkų bažnyčios Vilkaviškio rajone, prie kelių  ir  kryžkelės. Kartu su Bartninkų bažnyčia, šventoriaus tvora ir kunigo Juozapo Šmulkščio (1866–1931) kapu sudaro paminklinį kompleksą. Šventoriuje taip pat stovi paminklinis akmuo parapijos klebonui Jonui Burduliui (1802–1886), čia krikštijusiam Joną Basanavičių. Koplyčia, kaip regioninės reikšmės paminklas, 2018 m. lapkričio 8 d. buvo įrašyta į Kultūros vertybių registrą (unik. kodas ). Ji reikšminga savo architektūrinėmis ir sakralinėmis savybėmis. Vasarą pamaldos kartais vyksta senosios bažnyčios šventoriuje, prie šalia esančios koplyčios, kuri statyta dar anksčiau nei bažnyčia.

## Istorija

Pirmąją koplyčią Navininkų kaimo vaitas Jokūbas Žytovičius  pastatė dar 1663 m. Bartininkuose 1783 m. įkurta parapija. 1790 m. baigta statyti akmenų mūro bažnyčia. Alytaus ekonomijai priklausantį Bartninkų dvarą XVIII a. įkūrė Antanas Tyzenhauzas (1733–1785).

Kultūros vertybių registre pateikiami koplyčios pastatymo metai – apie 1663 m. Žinomas jos smailės kryžiaus amžius – XIX a. pradžia.

## Architektūra

Mūrinė koplyčia stūkso pietiniame šventoriaus pakraštyje. Ji aštuonkampio plano, vienos patalpos, su laidojimo rūsiu. Stogas kūginis, aštuonšlaitis, dengtas skarda, profiliuotu pastogės karnizu. Viršūnę vainikuoja geležinis ornamentuotas kryžius, kurio aukštis apie 1,5 m., datuojamas XIX a. pradžia. Jis vietinio kalvio darbo, lotyniškų proporcijų, dekoratyvus, išraiškingos puošybos. Vakariniame (pagrindiniame) koplyčios fasade įstatytos dvivėrės medinės durys su įstrižų lentų apkalu, durų viršlangiu. Laidojimo rūsys raudonų plytų mūro sienomis ir skliautine perdanga. Į rūsį įrengti laiptai.

## Šaltiniai